ירון גוטפריד

ירון גוטפריד (נולד בשנת 1968) הוא מנצח, פסנתרן ומלחין ישראלי. ירון גוטפריד נולד בירושלים בשנת 1968. בגיל 5 החל ללמוד לנגן בפסנתר. למד בתיכון תלמה ילין ושירת בצבא כפסנתרן, מעבד ועוזר מנצח בתזמורת חיל האוויר. גוטפריד היה תלמידם של נעם שריף בקומפוזיציה ושל מנדי רודן בניצוח והוא בוגר האקדמיה למוסיקה ולמחול בירושלים. גוטפריד הוא חתן פרס ראש הממשלה לקומפוזיטורים 2014, יצירותיו יוצאות לאור בהוצאת התווים הבינלאומית היוקרתית SIKORSKI לצד מלחינים כמו גוביידולינה, ארוו פרט, שוסטקוביץ ואחרים וזוכות להערכה ולביצועים בתזמורות רבות בארץ ובעולם. כיהן כמנהלה המוזיקלי ומנצחה הראשי של תזמורת נתניה הקאמרית הקיבוצית בשנים 2002 - 2013 עמה הופיע במאות קונצרטים בכל רחבי הארץ תוך הצגת קו אומנותי ייחודי ומקורי המשלב סגנונות מוזיקליים מגוונים לצד שיתופי פעולה עם אומנויות הבמה, קו זה זכה להצלחה יתרה בקרב הקהל והמבקרים. החל מאוקטובר 2021 גוטפריד עומד בראש בית הספר למוסיקה בקריה האקדמית אונו. בשנת 2022 ניצח על יצירתו “קונצ’רטו לכלי הקשה” שבוצעה עם התזמורת הפילהרמונית הישראלית והקאמרטה הישראלית ירושלים. הקונצ’רטו לפיפה שכתב בהזמנת התזמורת הסימפונית של שנג'ן לאמנית הסינית הונגיאן צ’אנג בוצעה בשנת 2022 בביצוע בכורה עולמי בניצוחו. יצירתו לפסנתר “לה פוליה” נבחרה כאחת משתי יצירות החובה הישראליות לתחרות הבינלאומית לפסנתר ה17 ע”ש ארתור רובינשטיין שנערכה בשנת 2022. גוטפריד הוא אמן אורח של קבע בתזמורת הפילהרמונית הישראלית, הוא הוביל את פתיחת העונה 81 של התזמורת כשהוזמן על ידי זובין מהטה להחליפו וניצח על אחד עשר קונצרטים של עם סולנים מובילים בעולם כגון יפים ברונפמן, חטיה בוניאטישווילי המקהלה הפילהרמונית של פראג ועוד. בינואר 2015 החליף את המנצח ואלרי גרגייב לביצוע בכורה ישראלי של הסימפוניה הרביעית של שוסטקוביץ שזכה לביקורות נלהבות. הוביל סדרות קונצרטים רבות למינויים ולצידן סדרה של קונצרטים מיוחדים של מוזיקה לסרטים, מוזיקה למחזות זמר ועוד אותן ניהל אומנותית. ניצח, הפיק אמנותית וכתב את עיבודים לקונצרטים של יהורם גאון והפילהרמונית, דני סנדרסון והפילהרמונית ועידן רייכל והפילהרמונית. הוא מוזמן לנצח ולהופיע עם יצירותיו בתזמורות מובילות בעולם ובהן: תזמורת האופרה של פירנצה, התזמורת הסימפונית של קלן התזמורת הפילהרמונית הסינית, התזמורת הסימפונית של בייג’ינג, התזמורת הסימפונית של שנזן, התזמורת הסימפונית של טביליסי, תזמורת הקונצרטים של בודפשט, התזמורת הפילהרמונית ע"ש קודאי, התזמורת הסימפונית של טיבינגן, התזמורת והמקהלה הקאמרית החדשה של פוטסדאם, התזמורת הסימפונית של ונקובר, התזמורת הסימפונית של פלורידה, התזמורת הסימפונית של סלטה, התזמורת הסימפונית של מנילה, התזמורת הקאמרית של פורטלנד, התזמורת הסימפונית לנוער של סן חוזה, התזמורת הסימפונית הישראלית ראשון לציון, התזמורת הסימפונית ירושלים, התזמורת הקאמרית הישראלית, הסינפונייטה הישראלית באר שבע, הקאמרטה הישראלית ירושלים ותזמורת סימפונט רעננה. ירון גוטפריד הוביל ביצוע של האופרה "אורפיאו ואאורידיצ'ה" עם האופרה הישראלית בפסטיבל הבינלאומי של מקאו עם התזמורת הסימפונית של מקאו. ב 2014 הוציא לאור אלבום חדש "תמונות בתערוכה REMAKE" לטריו ג’אז ותזמורת על פי מודסט מוסורגסקי, שיצא בחברת GPR ובהפצה של נקסוס וזכה לביקורות חמות בעיתונות העולמית. היצירה בוצעה מבוצעת תדירות בתזמורות רבות בעולם. בין השנים 2013 - 2021 עמד בראש מסלול הלחנה העיבוד והניצוח שבבית הספר "רימון" שאותו אף ייסד. גוטפריד היה האמן הנבחר של הקרן למצוינות בתרבות לשנים 2003 עד 2007, הוא חבר במרכז האמנים היוקרתי MacDowell שבארה”ב, זוכה הפרס הראשון בתחרות לניצוח במסגרת שבוע האמן הצעיר מטעם התזמורת הפילהרמונית הישראלית וקרן התרבות אמריקה-ישראל. כפסנתרן ג’אז הוא הופיע עם אומנים בינלאומיים רבים ידועי שם ובהם: אדי דניאלס, אדי גומז, דידייה לוקווד, דייב ליבמן, איירה סאליבן, בילי הארט, ג’ורגי פיים, רנדי ברקר, ג’ף ברלין ורבים אחרים. אביו הוא פסנתרן הג'אז דני גוטפריד. מתגורר בכפר סבא. מוזיקה תזמורתית לה פוליה לתזמורת סימפונית 2022 קונצ׳רטו לקלרינט ותזמורת 2019 קונצ׳רטו לפיפה ותזמורת 2020 נוקטורנו לחצוצרה ותזמורת סימפונית 2016 Transitions לתזמורת גדולה 2000 תרועה חדשה - 2004 לתזמורת סימפונית אפיזודות מוזיקליות על פי " על העיוורון " לתזמורת וקריין(הקישור אינו פעיל) 2008 קונצ'רטו ל־2 מרימבות, כלי הקשה ותזמורת - פרקדו - 2004 קונצ'רטו כפול לשני כינורות ותזמורת מיתרים - 2002 קונצ'רטו לגיטרה חשמלית, תזמורת כלי קשת וכלי הקשה 1998 יצירות לטריו ג'אז ותזמורת סוויטת ג'אז קפריול(הקישור אינו פעיל) 1999 "הפסנתר המשווה היטב אך הלא מאוזן" בהשראת באך 2001 מוצרט "סווינגס" 2006 "תמונות בתערוכה Remake " על פי מוסורגסקי לטריו ותזמורת 2011 יצירות ווקאליות בממדי הזמן לתזמורת, מחשב, מקהלה וסולנים על פי טקסט מבראשית וקהלת 2009 אסתמה - למצו סופרן ותזמורת, על פי טקסט של אתגר קרת 2011 אריות של הנדל, פרסל, ראוול ועוד בגרסאות לטריו ג'אז עם תזמורת וזמרת סופרן 2015 סוויטות פולקלור מן העולם 2 סטים איריים לתזמורת והרכב אירי-חליל אירי, כינור, גיטרה ושירה 2003 2 שירי עם רוסיים לתזמורת והרכב פולקלור - בלליקה, דומרה, באיין, בס 3 קטעי מוזיקה נורווגית עממית לתזמורת והרכב מיתרים 2005 סוויטה מונגולית לתזמורת 2016 מבחר שירי לדינו מעובדים לתזמורת וליסמין לוי יצירות קאמריות לה פוליה לפסנתר 2021 טריו מס.1 לפסנתר כינור וצ׳לו 2017 Deconstructing Chopin על פי אימפרומפטו בלה במול מג׳ור לפסנתר, ויברפון וכלי הקשה, קלרינט וחצוצרה 2019 נרקיסים בשלג - מחזור שירים לטריו פסנתר וזמרת סופרן על פי טכסט של תהילה שלום 2017 דואט לצ'לו וכינור 2008 out of your mind Free meditating לפסנתר סולו 2009 קטעי ג'אז One for chick Don't know way My Tenor Madness Empty space Modern Zone Cycles Jasmin Flower In the spirit of Chopin Kleine trio stucke - after Schoenberg מדיה וקבצים בנושא ירון גוטפריד בוויקישיתוף אתר האינטרנט הרשמי של ירון גוטפריד ירון גוטפריד, באתר סאונדקלאוד (באנגלית) ירון גוטפריד, באתר MusicBrainz (באנגלית) ירון גוטפריד, באתר Discogs (באנגלית) ירון גוטפריד, דף שער בספרייה הלאומית ירון גוטפריד, באתר האופרה הישראלית תל אביב-יפו תחנות התרבות של ירון גוטפריד, באתר nrg‏, 12 בינואר 2006 חגי חיטרון, התמונות בתערוכת הג'ז של ירון גוטפריד, באתר הארץ, 17 באוגוסט 2014